AN COIMISIÚN EORPACH An Bhruiséil,12.3.2021 COM(2021) 115 final 2021/0060(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena gcuirtear chun feidhme scéim deimhniúcháin Phróiseas Kimberley um thrádáil idirnáisiúnta i ndiamaint gharbha (athmhúnlú)



MEABHRÁN MÍNIÚCHÁIN 1.I gcomhthéacs Eoraip na ndaoine, cuireann an Coimisiún an-bhéim ar shimpliú agus ar shoiléiriú dhlí an Aontais ionas go mbeidh sé níos soiléire agus níos so-aimsithe do na saoránaigh agus, dá réir sin, go gcruthófar deiseanna nua dóibh agus seans úsáid a bhaint as na cearta sonracha a bhronnann sé orthu. Ní féidir an aidhm seo a bhaint amach fad atá líon mór forálacha ann a leasaíodh roinnt uaireanta, agus leasuithe suntasacha a bheith i gceist go minic, scaipthe anseo agus ansiúd, rud a fhágann go mbíonn gá le cuardach a dhéanamh ar roinnt de na forálacha sin san ionstraim bhunaidh agus ar roinnt eile acu in ionstraimí leasaitheacha níos déanaí. Is gá, dá bhrí sin, mórobair thaighde a dhéanamh, i bhfoirm comparáide idir cuid mhór ionstraimí éagsúla, chun na rialacha atá i bhfeidhm faoi láthair a shainaithint. Ar an gcúis sin, tá sé bunriachtanach códú a dhéanamh ar rialacha a leasaíodh go minic má tá dlí le bheith soiléir trédhearcach. 2.Chinn an Coimisiún an 1 Aibreán 1987 treoir a thabhairt dá fhoireann á rá gur cheart gach gníomh a chódú i ndiaidh deich leasú ar a mhéad, agus cuireadh i bhfios dóibh gur bunriachtanas é sin agus gur cheart do na ranna féachaint le códú a dhéanamh ar bhonn eatramh níos giorra ná sin ar na téacsanna a bhfuil siad freagrach astu lena chinntiú go mbeidh na forálacha atá iontu soiléir sothuigthe. 3.Dearbhaíodh an méid sin i gConclúidí Uachtaránacht na Comhairle Eorpaí i nDún Éideann (Nollaig 1992) agus cuireadh i bhfios an tábhacht a bhaineann le códú mar go dtugann sé cinnteacht faoin dlí is infheidhme maidir le hábhar ar leith tráth ar leith. Ní foláir an nós imeachta coitianta a bhaineann le glacadh ghníomhartha an Aontais a chomhlíonadh go huile agus go hiomlán agus an códú á dhéanamh. 4.Is é cuspóir an togra seo códú a dhéanamh ar Rialachán (CE) Uimh. 2368/2002 ón gComhairle an 20 Nollaig 2002 lena gcuirtear chun feidhme scéim deimhniúcháin Phróiseas Kimberley um thrádáil idirnáisiúnta i ndiamaint gharbha. Glacfaidh an Rialachán nua ionad na ngníomhartha éagsúla a chuimsítear ann, agus caomhnaítear go huile agus go hiomlán inneachar na ngníomhartha atá á gcódú. Ag an am céanna, is iomchuí freisin leasú áirithe substainteach a dhéanamh ar Airteagal 22 den Rialachán sin. Dá bhrí sin, tá an togra á chur i láthair mar athmhúnlú. 5.Rinneadh an togra athmhúnlaithe a dhréachtú ar bhonn réamh-chomhdhlúthú, i 24 theanga oifigiúla, ar Rialachán (CE) Uimh. 2368/2002 agus ar na hionstraimí lena leasaítear é agus is í Oifig Foilseachán an Aontais Eorpaigh a rinne an comhdhlúthú sin trí chóras próiseála sonraí. I gcás uimhreacha nua a bheith tugtha do na hAirteagail, taispeántar an comhghaol idir an tseanuimhir agus an uimhir nua i dtábla a leagtar amach in Iarscríbhinn VII a ghabhann leis an Rialachán athmhúnlaithe 🡻 2368/2002 (oiriúnaithe) 2021/0060 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena gcuirtear chun feidhme scéim deimhniúcháin Phróiseas Kimberley um thrádáil idirnáisiúnta i ndiamaint gharbha (athmhúnlú) ⌦ TÁ PARLAIMINT NA hEORPA AGUS ⌫ COMHAIRLE AN AONTAIS EORPAIGH, Ag féachaint don Chonradh ⌦ ar Fheidhmiú an Aontais Eorpaigh ⌫, agus go háirithe Airteagal ⌦ 207 ⌫ de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta,

Ag féachaint don tuairim ó Choiste Eacnamaíoch agus Sóisialta na hEorpa, Ag gníomhú dóibh i gcomhréir leis an ngnáthnós imeachta reachtach, De bharr an mhéid seo a leanas: ⇩ nua (1)Ón tráth ar glacadh é, leasaíodh Rialachán Uimh. 2368/2002 (CE) ón gComhairle go substaintiúil roinnt uaireanta. Ar mhaithe le soiléire agus le réasúntacht, ba cheart an Rialachán sin a chódú. 🡻 257/2014 aithris 1 (oiriúnaithe) (2)Sa Rialachán ⌦ seo ⌫, ⌦ déantar foráil ⌫ maidir le córas deimhniúcháin ⌦ de chuid an Aontais ⌫ agus rialuithe allmhairithe agus onnmhairithe do dhiamaint gharbha chun críocha scéim deimhniúcháin Phróiseas Kimberley a chur chun feidhme. 🡻 2368/2002 aithris 2 (3)D'fhormhuinigh Comhairle Göteborg na hEorpa i Meitheamh 2001 clár chun cosc a chur ar choinbhleachtaí foréigneacha, ina luaitear, inter alia, go ngabhfaidh na Ballstáit agus an Coimisiún i ngleic le trádáil aindleathach i dtráchtearraí ardluacha, lena n‑áirítear bealaí a shainaithint chun an nasc idir diamaint gharbha agus coinbhleachtaí foréigneacha a bhriseadh agus tacú le Próiseas Kimberley. 🡻 2368/2002 aithris 4 (oiriúnaithe) (4)Tá gá ⌦ le ⌫ rialuithe éifeachtacha ar an trádáil idirnáisiúnta i ndiamaint gharbha d'fhonn cosc a chur ⌦ ar ⌫ an trádáil i ndiamaint choinbhleachta a bheith ag maoiniú iarrachtaí gluaiseachtaí reibiliúnacha agus a gcomhghuaillithe chun an bonn a bhaint de rialtais dhlisteanacha. Cuideoidh rialuithe éifeachtach ⌦ a ⌫ le síocháin agus slándáil idirnáisiúnta a chothú agus tabharfaidh sé cosaint freisin don ioncam ó onnmhairí diamant garbh, rud atá riachtanach chun tíortha táirgeachta san Afraic a fhorbairt. 🡻 2368/2002 aithris 5 (oiriúnaithe) (5)D'fhonn córas éifeachtach rialaithe den sórt sin a fhorbairt a cuireadh caibidlíocht Phróiseas Kimberley ar bun, inar tugadh le chéile an ⌦ t-Aontas ⌫ agus tíortha táirgeachta agus trádála a dhéanann ionadaíocht ar an trádáil idirnáisiúnta uile i ndiamaint gharbha beagnach, chomh maith le tionscal na ndiamant agus ionadaithe na sochaí sibhialta. As sin forbraíodh scéim deimhniúcháin. 🡻 2368/2002 aithris 6

(6)Ghlac na rannpháirtithe go léir le toradh na caibidlíochta mar bhunús chun bearta a chur chun feidhme laistigh dá ndlínse féin. 🡻 2368/2002 aithris 7 (7)Ina rún 56/263, d'fháiltigh Comhthionól Ginearálta na Náisiún Aontaithe roimh an scéim deimhniúcháin a forbraíodh i bPróiseas Kimberley agus d'iarr ar gach páirtí leasmhar a bheith rannpháirteach sa scéim sin. 🡻 2368/2002 aithris 8 (oiriúnaithe) (8)Éilítear le cur chun feidhme na scéime deimhniúcháin go mbeadh allmhairí agus onnmhairí diamant garbh isteach nó amach as críoch an ⌦ Aontais ⌫ faoi réir na scéime deimhniúcháin, lena n‑áirítear na rannpháirtithe sa scéim ⌦ deimhniúcháin ⌫ a bheith ag eisiúint na ndeimhnithe ábhartha. 🡻 2368/2002 aithris 9 (9)Féadfaidh gach Ballstát an t‑údarás nó na húdaráis atá freagrach as cur chun feidhme fhorálacha ábhartha an Rialacháin seo laistigh dá chríoch a ainmniú agus féadfaidh sé teorainn a chur leis an líon údarás. 🡻 2368/2002 aithris 10 (oiriúnaithe) (10)Ba cheart d'údaráis inniúla an ⌦ Aontais ⌫ bailíocht na ndeimhnithe le haghaidh diamaint gharbha allmhairithe a fhíorú i gceart. 🡻 2368/2002 aithris 11 (oiriúnaithe) (11)Níor cheart comhlíonadh an Rialacháin seo a fhorléiriú mar ghníomh coibhéiseach nó mar rogha mhalartach eile ar chomhlíonadh aon cheanglais eile faoi reachtaíocht an ⌦ Aontais ⌫. 🡻 2368/2002 aithris 12 (12)D'fhonn éifeachtacht na scéime deimhniúcháin a mhéadú, ba cheart dul timpeall nó iarrachtaí ar dhul timpeall a chosc. Ar an gcaoi chéanna, ba cheart do sholáthraithe seirbhísí coimhdeacha nó seirbhísí atá bainteach go díreach leo dícheall cuí a fheidhmiú agus iad ag suí go bhfuil forálacha an Rialacháin seo á gcur i bhfeidhm go cuí.

🡻 2368/2002 aithris 13 (13)Níor cheart deimhnithe onnmhairiúcháin le haghaidh diamaint gharbha a eisiúint agus a bhailíochtú ach amháin nuair atá fianaise dhochloíte ann go ndearnadh na diamaint sin a allmhairiú faoi dheimhniú. 🡻 2368/2002 aithris 14 (oiriúnaithe) (14)D'fhéadfadh imthosca a bheith ina n‑údar ag údarás inniúil an rannpháirtí allmhairiúcháin le dearbhú maidir leis ⌦ an ⌫ allmhairiú lastas diamant garbh a sheoladh chuig údarás inniúil an rannpháirtí onnmhairiúcháin. 🡻 2368/2002 aithris 15 (15)Le córas barántaí agus féinrialú tionscail den chineál atá molta ag ionadaithe thionscal na ndiamant garbh i bPróiseas Kimberley d'fhéadfaí soláthar fianaise dochloíte den sórt sin a éascú. 🡻 2368/2002 aithris 17 (16)Ba cheart do gach Ballstát na smachtbhannaí is infheidhme a chinneadh i gcás ina sárófar an Rialachán seo. 🡻 2368/2002 aithris 18 (oiriúnaithe) (17)Níor cheart feidhm a bheith ag forálacha an Rialacháin seo a bhaineann le hallmhairiú agus le honnmhairiú diamant garbh i gcás diamaint gharbha a bheidh á n‑iompar san ⌦ Aontas ⌫ fad is a bheidh á n‑onnmhairiú chuig rannpháirtí eile. 🡻 2368/2002 aithris 19 (oiriúnaithe) (18)Chun críocha chur chun feidhme na scéime deimhniúcháin, ba cheart don ⌦ Aontas ⌫ a bheith rannpháirteach i scéim deimhniúcháin Phróiseas Kimberley. Ba cheart don Choimisiún ionadaíocht a dhéanamh air ag cruinnithe na rannpháirtithe i scéim deimhniúcháin Phróiseas Kimberley. 🡻 2368/2002 aithris 20 ⇨ nua

(19)⇨ Chun coinníollacha comhionanna a áirithiú do chur chun feidhme na bhforálacha maidir le bailiú sonraí, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle. ⇦ 🡻 2368/2002 aithris 21 (20)Ba cheart fóram a chruthú chun a chur ar chumas an Choimisiúin agus na mBallstát scrúdú a dhéanamh ar cheisteanna a bhaineann le cur i bhfeidhm an Rialacháin seo, 🡻 2368/2002 TAR ÉIS AN RIALACHÁN SEO A GHLACADH: CAIBIDIL I ÁBHAR AGUS SAINMHÍNITHE 🡻 257/2014 Airt. 1.1 (oiriúnaithe) Airteagal 1 Sa Rialachán seo, ⌦ déantar foráil ⌫ maidir le córas deimhniúcháin de chuid an Aontais agus rialuithe allmhairithe agus onnmhairithe le haghaidh diamaint gharbha chun críocha scéim deimhniúcháin Phróiseas Kimberley a chur chun feidhme. Chun críocha na scéime deimhniúcháin, déanfar críoch an Aontais agus críoch na Graonlainne a mheas mar eintiteas amháin gan teorainneacha inmheánacha. Ní ⌦ dhéanfaidh ⌫ an Rialachán seo dochar d'aon fhoráil atá i bhfeidhm maidir le foirmiúlachtaí agus rialuithe custaim, agus ní rachaidh sé ina n‑ionad. 🡻 2368/2002 Airteagal 2 Chun críocha an Rialacháin seo, tá feidhm ag na sainmhínithe seo a leanas: (a)ciallaíonn “Próiseas Kimberley” an fóram inar cheap na rannpháirtithe scéim deimhniúcháin idirnáisiúnta le haghaidh diamaint gharbha;

(b)ciallaíonn “scéim deimhniúcháin Phróiseas Kimberley” (“scéim deimhniúcháin KP”) an scéim deimhniúcháin idirnáisiúnta arna caibidliú le Próiseas Kimberley mar a leagtar síos in Iarscríbhinn I; 🡻 254/2003 Airt. 1.1 (oiriúnaithe) (c)ciallaíonn “rannpháirtí” aon Stát, eagraíocht chomhtháthúcháin eacnamaíoch réigiúnach, ballstát de EDT nó críoch chustaim ar leith a chomhlíonann ceanglais scéim deimhniúcháin KP, ⌦ a thug ⌫ fógra do Chathaoirleach scéim deimhniúcháin KP i leith an fhíorais sin agus ⌦ atá ⌫ liostaithe in Iarscríbhinn II; 🡻 2368/2002 (oiriúnaithe) (d)ciallaíonn “deimhniú” doiciméad arna eisiúint agus arna bhailíochtú go cuí ag údarás inniúil rannpháirtí ina sainaithnítear lastas diamant garbh mar lastas ⌦ a chomhlíonann ⌫ ceanglais scéim deimhniúcháin KP; (e)ciallaíonn “údarás inniúil” an t‑údarás atá ainmnithe ag rannpháirtí chun deimhnithe a eisiúint, a bhailíochtú nó a fhíorú; (f)ciallaíonn “údarás de chuid an Aontais” údarás inniúil atá ainmnithe ag Ballstát agus liostaithe in Iarscríbhinn III; (g)ciallaíonn “deimhniú de chuid an Aontais” deimhniú a chomhfhreagraíonn don sampla in Iarscríbhinn IV agus a eisíonn údarás de chuid an ⌦ Aontais ⌫; (h)ciallaíonn “diamaint choinbhleachta” diamaint gharbha faoi mar atá sainithe faoi scéim deimhniúcháin KP; (i)ciallaíonn “diamant garbh” diamant atá neamhshaoirsithe nó sáfa, scoilte nó garbhchumtha amháin agus a thagann faoin gCóras Tuairiscithe agus Códaithe Tráchtearraí Comhchuibhithe 710210, 710221 agus 710231 (“Cód CC”); (j)ciallaíonn “allmhairiú” dul isteach fisiceach nó tabhairt isteach in aon chuid de chríoch gheografach rannpháirtí; (k)ciallaíonn “onnmhairiú” imeacht fisiceach nó tabhairt amach as aon chuid de chríoch gheografach rannpháirtí; (l)ciallaíonn “lastas” beartán amháin nó níos mó; (m)ciallaíonn “beartán” diamant amháin nó níos mó atá pacáilte le chéile; (n)ciallaíonn “beartán de thionscnamh measctha” beartán ina bhfuil diamaint gharbha ó dhá thír thionscnaimh nó níos mó; (o)ciallaíonn “críoch an Aontais” críocha na mBallstát a bhfuil ⌦ na Conarthaí ⌫ infheidhme maidir leo, faoi na coinníllacha a leagtar síos ⌦ sna Conrthaí ⌫ sin; (p)ciallaíonn “stoc deimhnithe” stoc diamant garbh a bhfuil feidhm ag an Rialachán seo maidir leis, agus a bhfuil a láthair, a thoirt agus a luach, agus athruithe orthu sin, curtha faoi bhráid maoirseacht éifeachtach Ballstáit; (q)ciallaíonn “idirthuras custaim” idirthuras dá bhforáiltear le hAirteagail ⌦ 226 agus 227 ⌫ de Rialachán (AE) Uimh. 952/2013 ó Phairlimint na hEorpa agus ón gComhairle.

CAIBIDIL II CÓRAS ALLMHAIRIÚCHÁIN Airteagal 3 🡻 257/2014 Airt. 1.2 (oiriúnaithe) Déanfar allmhairiú na ndiamant garbh isteach i gcríoch an ⌦ Aontais ⌫ nó sa Ghraonlainn a thoirmeasc mura gcomhlíonfar gach ceann de na coinníollacha seo a leanas: 🡻 2368/2002 (a)gabhann deimhniú arna bhailíochtú ag údarás inniúil rannpháirtí leis na diamaint gharbha; (b)tá na diamaint gharbha istigh i gcoimeádáin chrioscaíldíonacha, agus ní bheidh na séalaí a chuir an rannpháirtí sin orthu tráth a n‑onnmhairithe briste; (c)sainaithnítear go follasach ar an deimhniú an choinsíneacht dá dtagraíonn sé. Airteagal 4 🡻 257/2014 Airt. 1.3 (oiriúnaithe) 1. Déanfar coimeádáin agus na deimhnithe a ghabhann leo a chur isteach gan mhoill le haghaidh fíorú le chéile, chuig údarás de chuid an ⌦ Aontais ⌫ sa Bhallstát ina n‑allmhairítear iad nó sa Bhallstát a bhfuil siad ceaptha lena n‑aghaidh, mar a léirítear sna doiciméid a ghabhann leo. Déanfar coimeádáin atá ceaptha le haghaidh na Graonlainne a chur isteach le haghaidh fíorú chuig ceann d'údaráis an ⌦ Aontais ⌫, bíodh sé sin sa Bhallstát ina n‑allmhaireofar iad, nó i gceann de na Ballstáit eile ina bhfuil údarás ⌦ de chuid an Aontais ⌫ bunaithe. 🡻 2368/2002 (oiriúnaithe) 2. I gcás ina ndéantar diamaint gharbha a allmhairiú isteach i mBallstát nach bhfuil aon údarás ⌦ de chuid an Aontais ⌫ ann, cuirfear isteach iad chuig údarás ⌦ an Aontais ⌫ iomchuí sa Bhallstát ar a bhfuil a dtriall. Mura bhfuil údarás ⌦ de chuid an Aontais ⌫ sa Bhallstát allmhairiúcháin ná sa Bhallstát ar a bhfuil a dtriall cuirfear isteach iad chuig údarás ⌦ de chuid an Aontais ⌫ iomchuí i mBallstát eile. 3. Áiritheoidh an Ballstát ina n‑allmhairítear na diamaint gharbha go gcuirfear isteach iad chuig údarás ⌦ an Aontais ⌫ iomchuí dá bhforáiltear i míreanna 1 agus 2. Féadfar idirthuras custaim a dheonú chuige sin. Má dheonaítear idirthuras custaim den sórt sin, cuirfear an fíorú dá bhforáiltear leis an Airteagal seo ar fionraí go dtí go sroichfidh siad an t‑údarás ⌦ de chuid an Aontais ⌫ iomchuí. 4. Beidh an t‑allmhaireoir freagrach as gluaiseacht cheart na ndiamant garbh agus costais na gluaiseachta sin.

5. Roghnóidh údarás ⌦ de chuid an Aontais ⌫ ceachtar de na modhanna seo a leanas chun a fhíorú go bhfuil an t‑ábhar i gcoimeádán ag teacht leis na mionsonraí ar an deimhniú comhfhreagrach: (a)osclóidh sé gach coimeádán chun an fíorú sin a dhéanamh; nó (b)sainaithneoidh sé na coimeádáin a osclófar chun an fíorú sin a dhéanamh ar bhonn anailís riosca nó córas coibhéiseach lena ndéantar breithniú cuí ar lastais diamant garbh. 6. Cuirfidh údarás ⌦ de chuid an Aontais ⌫ an fíorú i gcrích gan mhoill. Airteagal 5 1. Má dheimhníonn údarás ⌦ de chuid an Aontais ⌫ maidir leis na coinníollacha ⌦ a leagtar síos ⌫ in Airteagal 3: (a)gur comhlíonadh na coinníollacha sin, dearbhóidh sé é sin ar an deimhniú bunaidh agus tabharfaidh sé cóip fhíordheimhnithe agus frithsheasmhach ar bhrionnú den deimhniú dearbhaithe sin don allmhaireoir. Cuirfear an nós imeachta dearbhaithe sin i gcrích laistigh de 10 lá oibre ón tráth a gcuirfear an deimhniú isteach; (b)nár comhlíonadh na coinníollacha sin, coinneoidh sé an lastas. 2. Má fhaigheann údarás ⌦ de chuid an Aontais ⌫ amach nach go feasach ná d'aon turas ná de thoradh gníomh a rinne údarás eile i gcomhlíonadh a dhualgas ceart nár comhlíonadh na coinníollacha, féadfaidh sé leanúint den dearbhú agus scaoileadh leis an lastas, tar éis na bearta feabhais riachtanacha a bheith déanta lena áirithiú go gcomhlíonfar na coinníollacha. 3. Cuirfidh údarás ⌦ de chuid an Aontais ⌫, laistigh d'aon mhí amháin, an Coimisiún agus údarás inniúil an rannpháirtí a mbeidh sé líomhainte air gur eisigh nó gur bhailíochtaigh sé deimhniú an lastais ar an eolas maidir le haon mhainneachtain a bhaineann leis na coinníollacha a chomhlíonadh. Airteagal 6 🡻 257/2014 Airt. 1.4 (oiriúnaithe) 1. Rachaidh an Coimisiún i gcomhairle leis na rannpháirtithe i dtaobh na socruithe praiticiúla le deimhniú na n‑allmhairí isteach i gcríoch an ⌦ Aontais ⌫ nó sa Ghraonlainn a chur ar fáil d'údarás inniúil an rannpháirtí onnmhairithe a bhailíochtaigh an deimhniú. 🡻 2368/2002 (oiriúnaithe) 2. Ar bhonn na gcomhairliúchán ⌦ sin, ⌫ leagfaidh an Coimisiún síos, i gcomhréir leis an nós imeachta dá dtagraítear in Airteagal 20(2), treoirlínte maidir leis an dearbhú. Airteagal 7 Cuirfidh an Coimisiún samplaí fíordheimhnithe de dheimhnithe na rannpháirtithe ar fáil do gach údarás ⌦ de chuid an Aontais ⌫, chomh maith le hainmneacha agus sonraí ábhartha eile údaráis eisiúna agus/nó bailíochtaithe na rannpháirtithe, samplaí fíordheimhnithe de stampaí agus sínithe ina ndeimhnítear gur eisíodh nó gur bailíochtaíodh deimhniú go dleathach agus aon fhaisnéis ábhartha eile a gheofar maidir le deimhnithe. Airteagal 8

1. Cuirfidh údaráis ⌦ de chuid an Aontais ⌫ tuairisc mhíosúil ar fáil don Choimisiún maidir le gach deimhniú a cuireadh isteach lena fhíorú faoi Airteagal 4. Maidir le gach deimhniú, liostófar na nithe seo a leanas ar a laghad sa tuairisc sin: (a)uimhir shainiúil an deimhnithe; (b)ainm na n‑údarás eisiúna agus bailíochtaithe; (c)an dáta eisiúna agus bailíochtaithe; (d)dáta éaga na bailíochta; (e)an tír bhunáitíochta; (f)an tír thionscnaimh, nuair is eol í; (g)cód/cóid CC; (h)meáchan an charait; (i)luach; (j)údarás ⌦ an Aontais ⌫ a rinne an fíorú; (k)dáta an fíoraithe. Féadfaidh an Coimisiún, i gcomhréir leis an nós imeachta dá dtagraítear in Airteagal 20(2), formáid na tuairisce sin a chinneadh d'fhonn an faireachán ar ⌦ oibriú ⌫ na scéime deimhniúcháin a éascú. 2. Coinneoidh údarás ⌦ an Aontais ⌫ bunchóipeanna ⌦ na ⌫ ndeimhnithe dá bhforáiltear faoi phointe (a) d’Airteagal 3 a chuirtear isteach le haghaidh fíorú ar feadh trí bliana ar a laghad. Cuirfidh sé rochtain ar na deimhnithe bunaidh sin ar fáil don Choimisiún nó do dhaoine nó do chomhlachtaí atá ainmnithe ag an gCoimisiún d'fhonn ceisteanna a tharraingítear anuas laistigh de chreat scéim deimhniúcháin KP a fhreagairt go háirithe. CAIBIDIL III CÓRAS ONNMHAIRIÚCHÁIN Airteagal 9 🡻 257/2014 Airt. 1.5 (oiriúnaithe)

Déanfar onnmhairiú na ndiamant garbh ó chríoch an ⌦ Aontais ⌫ nó ón nGraonlainn a thoirmeasc mura gcomhlíontar an dá choinníoll seo a leanas: 🡻 2368/2002 (oiriúnaithe) (a)gabhann deimhniú ⌦ de chuid an Aontais ⌫ comhfhreagrach arna eisiúint agus arna bhailíochtú ag údarás ⌦ de chuid an Aontais ⌫ leis na diamaint gharbha; (b)tá na diamaint gharbha i gcoimeádáin chrioscaíldíonacha shéalaithe i gcomhréir le hAirteagal 10. Airteagal 10 1. Féadfaidh údarás ⌦ an Aontais ⌫ deimhniú ⌦ de chuid an Aontais ⌫ a eisiúint chuig onnmhaireoir nuair a bheidh sé deimhnithe aige: 🡻 257/2014 Airt. 1.6 (oiriúnaithe) (a)gur chuir an t‑onnmhaireoir fianaise dhochloíte ar fáil: (i)gur onnmhairíodh na diamaint gharbha a bhfuil deimhniú á iarraidh ina leith go dleathach i gcomhréir le hAirteagal 3; nó (ii)gur baineadh nó gur eastóscadh na diamaint gharbha a bhfuil deimhniú á iarraidh ina leith sa Ghraonlainn ⌦ i gcás ⌫ nár onnmhairíodh na diamaint gharbha roimhe sin chuig rannpháirtí eile seachas an tAontas; 🡻 2368/2002 (oiriúnaithe) (b)go bhfuil an fhaisnéis eile a iarradh ar an deimhniú ceart; (c)go bhfuil triall na ndiamant garbh ceaptha go héifeachtach críoch rannpháirtí a shroicheadh, agus (d)go bhfuil na diamaint gharbha le hiompar i gcoimeádán crioscaíldíonach. 2. Ní bhailíochtóidh údarás ⌦ de chuid an Aontais ⌫ deimhniú ⌦ de chuid an Aontais ⌫ mura bhfuil sé fíoraithe aige go bhfuil an t‑ábhar sa choimeádán ag teacht leis na mionsonraí ar an deimhniú comhfhreagrach agus gur séalaíodh an coimeádán crioscaíldíonach ina bhfuil na diamaint gharbha ina dhiaidh sin ⌦ faoi ⌫ fhreagracht an údaráis sin. 3. Roghnóidh údarás ⌦ de chuid an Aontais ⌫ ceachtar de na modhanna seo a leanas chun a fhíorú go bhfuil mionsonraí an ábhair i gcoimeádán ag teacht leis na mionsonraí ina thaobh ar an deimhniú: (a)fíoróidh sé an t‑ábhar atá i ngach coimeádán; nó

(b)sainaithneoidh sé na coimeádáin, a mbeidh an t‑ábhar iontu fíoraithe, ar bhonn anailís riosca nó córas coibhéiseach a thugann aird chuí ar lastais diamant garbh. 4. Cuirfidh údarás ⌦ an Aontais ⌫ cóip fhíordheimhnithe atá frithsheasmhach ar bhrionnú de dheimhniú ⌦ an Aontais ⌫ atá bailíochtaithe aige ar fáil don onnmhaireoir. Coimeádfaidh an t‑onnmhaireoir aon chóip agus beifear in ann í a rochtain ar feadh trí bliana ar a laghad. 5. Beidh deimhniú ⌦ an Aontais ⌫ bailí le haghaidh onnmhairiúcháin ar feadh tréimhse nach mó ná dhá mhí tar éis an dáta eisiúna. Mura ndéantar na diamaint gharbha a onnmhairiú taobh istigh den tréimhse ⌦ sin ⌫, seolfar deimhniú ⌦ an Aontais ⌫ ar ais chuig údarás ⌦ an Aontais ⌫ a d'eisigh é. Airteagal 11 Má tá an t‑onnmhaireoir ina chomhalta d'eagraíocht diamant atá liostaithe in Iarscríbhinn V, féadfaidh údarás ⌦ an Aontais ⌫ glacadh le dearbhú sínithe ón onnmhaireoir mar fhianaise dhochloíte go ndearnadh allmhairiú dleathach isteach san ⌦ Aontas ⌫. Beidh ar a laghad i ndearbhú den sórt sin an fhaisnéis a thabharfar i sonrasc faoi Airteagal 15(2)(a)(ii). Airteagal 12 1. Má shuíonn údarás ⌦ de chuid an Aontais ⌫ nach gcomhlíonann lastas diamant garbh, dá bhfuil deimhniú ⌦ de chuid an Aontais ⌫ á iarraidh, coinníollacha Airteagail 9, 10 nó 11, coinneoidh an t‑údarás sin an lastas. 2. Má fhaigheann údarás ⌦ de chuid an Aontais ⌫ amach nár go feasach ná d'aon turas ná mar thoradh ar ghníomh a ghlac údarás eile i gcomhlíonadh a dhualgas ceart nár comhlíonadh na coinníollacha, féadfaidh sé scaoileadh leis an lastas agus leanúint d'eisiúint agus de bhailíochtú deimhniú ⌦ de chuid an Aontais ⌫, tar éis na bearta feabhais riachtanacha a bheith glactha lena áirithiú go gcomhlíonfar na coinníollacha. 3. Cuirfidh údarás ⌦ an Aontais ⌫, laistigh d'aon mhí amháin, an Coimisiún agus údarás inniúil an rannpháirtí a n‑airbheartaítear gur eisigh nó go ndearna sé bailíochtú ar dheimhniú an lastais ar an eolas maidir le haon mhainneachtain a bhaineann leis na coinníollacha a chomhlíonadh. Airteagal 13 1. Cuirfidh údaráis ⌦ de chuid an Aontais ⌫ tuairisc mhíosúil ar fáil don Choimisiún maidir le gach deimhniú ⌦ de chuid an Aontais ⌫ a d'eisigh agus a bhailíochtaigh siad. Maidir le gach deimhniú, liostálfar na nithe seo a leanas ar a laghad sa tuairisc sin: (a)uimhir shainiúil an deimhnithe; (b)ainm na n‑údarás eisiúna agus bailíochtaithe; (c)an dáta eisiúna agus bailíochtaithe; (d)dáta éaga na bailíochta; (e)an tír bhunáitíochta; (f)an tír thionscnaimh, nuair is eol í; (g)cód/cóid CC; (h)meáchan carat agus luach.

I gcomhréir leis an nós imeachta dá dtagraítear in Airteagal 20(2), féadfaidh an Coimisiún formáid na tuairisce sin a chinneadh d'fhonn an faireachán ar ⌦ oibriú ⌫ na scéime deimhniúcháin a éascú. 2. Coimeádfaidh údaráis ⌦ de chuid an Aontais ⌫ na cóipeanna fíordheimhnithe dá bhforáiltear faoi Airteagal 10(4) ar feadh trí bliana ar a laghad mar aon leis an bhfaisnéis uile a gheofar ó onnmhaireoir chun seasamh le heisiúint agus le bailíochtú deimhniú ⌦ de chuid an Aontais ⌫. Cuirfidh siad rochtain ar na cóipeanna fíordheimhnithe sin agus ar an bhfaisnéis ⌦ sin ⌫ ar fáil don Choimisiún nó do dhaoine nó do chomhlachtaí atá ainmnithe ag an gCoimisiún, d'fhonn ceisteanna a tharraingítear anuas laistigh de chreat scéim deimhniúcháin KP a fhreagairt go háirithe. Airteagal 14 1. Rachaidh an Coimisiún i gcomhairle le rannpháirtithe maidir leis na socruithe praiticiúla a bhaineann le dearbhú maidir le hallmhairí de dhiamaint gharbha a onnmhaireofar ón ⌦ Aontas ⌫ agus a chumhdófar le deimhniú arna bhailíochtú ag údarás ⌦ an Aontais ⌫ a fháil. 2. Ar bhonn na gcomhairliúchán ⌦ sin ⌫ leagfaidh an Coimisiún síos, i gcomhréir leis an nós imeachta dá dtagraítear in Airteagal 20(2), treoirlínte maidir leis an dearbhú. CAIBIDIL IV FÉINRIALÚ AN TIONSCAIL Airteagal 15 1. Aon eagraíochtaí a dhéanann ionadaíocht ar thrádálaithe i ndiamaint gharbha a bhfuil córas barántaí agus féinrialú tionscail bunaithe acu ar mhaithe le scéim deimhniúcháin KP a chur chun feidhme, féadfaidh siad iarratas a chur chuig an gCoimisiún lena liostáil go díreach in Iarscríbhinn V nó tríd údarás ⌦ an Aontais ⌫ iomchuí. 2. Agus iarratas á dhéanamh aici ar liostú, déanfaidh an eagraíocht na nithe seo a leanas: (a)soláthróidh sí fianaise dhochloíte, faoi rialacha agus rialacháin arna nglacadh ag a comhaltaí, bídís ina ndaoine nádúrtha nó ina ndaoine dlisteanacha, faoina ndéanfaidh siad déileáil i ndiamaint gharbha, go ndéanfaidh na comhaltaí sin an méid seo a leanas: (i)ní dhíolfaidh siad ach diamaint a ceannaíodh ó fhoinsí dlisteanacha i gcomhréir le forálacha Rúin ábhartha Chomhairle Slándála na Náisiún Aontaithe agus scéim deimhniúcháin ⌦ KP ⌫ agus tabharfaidh siad ráthaíocht i scríbhinn ar an sonrasc a bheidh ag gabháil le gach díolachán diamant garbh, ar bhonn a cuid eolais phearsanta agus/nó barántaí scríofa arna soláthar ag soláthróir na ndiamant garbh sin, nach diamaint choinbhleachta dá bhrí sin na diamaint gharbha a dhíolfar; (ii)féachfaidh siad chuige go mbeidh sonrasc ag gabháil le gach díolachán de dhiamaint gharbha ina mbeidh an ráthaíocht shínithe sin ina ndéanfar an díoltóir agus an ceannaitheoir agus a gcuid oifigí cláraithe a shainaithint go cinnte, ina mbeidh uimhir aitheantais CBL an díoltóra, i gcás inarb infheidhme, líon/meáchan agus cáilíocht na n‑earraí a dhíolfar, luach an idirbhirt agus an dáta seachadta; (iii)ní cheannóidh siad diamaint gharbha ó fhoinsí soláthair amhrasacha nó ó fhoinsí anaithnide agus/nó diamaint gharbha nach bhfuil a dtionscnamh rannpháirteach i scéim deimhniúcháin KP; (iv)ní cheannóidh siad diamaint gharbha ó aon fhoinse a bhfuarthas amach, tar éis próis chuí atá ceangailteach ó thaobh dlí de, gur sháraigh sí dlíthe agus rialacháin rialtais i dtaca le trádáil i ndiamaint choinbhleachta; (v)ní cheannóidh siad diamaint gharbha in aon réigiún, nó ó aon réigiún, atá faoi réir fógra comhairleach ó údarás rialtais nó údarás scéim deimhniúcháin KP ina léirítear go bhfuil diamaint choinbhleachta ag teacht as an réigiún sin, nó ar fáil le díol ann; (vi)ní cheannóidh, ní dhíolfaidh ná ní chuideoidh siad go feasach le daoine eile chun diamaint choinbhleachta a cheannach nó a dhíol; (vii)áiritheoidh siad go mbeidh gach fostaí a bheidh ag ceannach nó ag díol diamaint gharbha sa trádáil diamant ar an eolas go hiomlán faoi rúin trádála agus rialacháin rialtais lena gcuirtear srian ar thrádáil i ndiamaint choinbhleachta; (viii)cruthóidh agus coinneoidh siad taifid de shonraisc a gheofar ó sholáthróirí agus a eiseofar do chustaiméirí ar feadh trí bliana ar a laghad;

(ix)ordóidh siad d'iniúchóir neamhspleách a dheimhniú gur cruthaíodh agus gur coinníodh na taifid ⌦ sin ⌫ go cruinn agus nár shainaithin sé aon idirbhearta nár chloígh leis na gealltanais dá dtagraítear in (i) go (viii) nó go bhfuil tuairisc chuí tugtha d’údarás ⌦ an Aontais ⌫ iomchuí maidir le haon idirbheart nár chloígh leis na gealltanais sin; agus (b)soláthróidh sí fianaise dhochloíte gur ghlac sí le rialacha agus rialacháin a chuireann dualgas ar an eagraíocht: (i)aon chomhalta a bhfuarthas ina leith, tar éis fiosrú próise cuí ag an eagraíocht í féin, gur sháraigh sé go tromchúiseach na gealltanais thuasluaite, an comhalta sin a dhíbirt; agus (ii)díbirt an chomhalta sin a fhógairt agus an Coimisiún a chur ar an eolas faoi; (iii)a comhaltaí go léir a chur ar an eolas faoi dhlíthe, rialacháin agus treoirlínte rialtais agus dlíthe scéim deimhniúcháin KP maidir le diamaint choinbhleachta agus ainmneacha aon duine nádúrtha nó dlítheanach a fhaightear ciontach, tar éis próis chuí atá ceangailteach de réir dlí, as na dlíthe agus na rialacháin sin a shárú; agus (c)tabharfaidh sí liosta iomlán don Choimisiún agus d’údarás ⌦ an Aontais ⌫ iomchuí dá comhaltaí go léir a bhíonn ag déileáil le diamaint gharbha, lena n‑áirítear ainmneacha iomlána, seoltaí, suíomh agus faisnéis eile a chuideoidh chun cásanna bréagaitheanta a sheachaint. 3. Cuirfidh eagraíochtaí a chumhdaítear leis an Airteagal seo an Coimisiún agus údarás ⌦ an Aontais ⌫ de Bhallstát ⌦ ina bhfuil ⌫ siad cónaitheach nó bunaithe ar an eolas láithreach faoi na hathruithe go léir ar a gcomhaltas tar éis an iarratais ar liostú. 4. I gcomhréir leis an nós imeachta dá dtagraítear in Airteagal 20(2), liostóidh an Coimisiún in Iarscríbhinn V gach eagraíocht a chomhlíonann ceanglais an Airteagail seo. Cuirfidh sé gach údarás ⌦ de chuid an Aontais ⌫ ar an eolas faoi ainmneacha agus mionsonraí ábhartha eile chomhaltaí na n‑eagraíochtaí liostaithe agus aon athruithe orthu sin. 5. Tabharfaidh eagraíocht liostaithe nó comhalta eagraíochta liostaithe rochtain d’údarás ⌦ an Aontais ⌫ ábhartha ar aon fhaisnéis a d'fhéadfadh a bheith ag teastáil chun feidhmiú ceart an chórais barántaí agus féinrialú an tionscail a mheas. I gcás ina mbíonn bonn ceart leis na himthosca, d'fhéadfadh údarás ⌦ an Aontais ⌫ sin ráthaíochtaí breise a éileamh go bhfuil eagraíocht in ann córas inchreidte a choimeád ar bun. Tabharfaidh ‑údarás ⌦ an Aontais ⌫ iomchuí tuairisc maidir lena mheasúnú don Choimisiún ar bhonn bliantúil. 6. Má tharlaíonn sé, le linn faireachán dó a dhéanamh ar fheidhmiú ceart an chórais, go bhfaigheann údarás ⌦ de chuid an Aontais ⌫ i mBallstát faisnéis inchreidte go bhfuil eagraíocht liostaithe atá cumhdaithe ag an Airteagal seo agus atá bunaithe nó cónaitheach sa Bhallstát sin, nó comhalta den eagraíocht sin bunaithe nó cónaitheach sa Bhallstát sin, ag sárú fhorálacha an Airteagail seo, fiosróidh sé an cás le fíorú ar sáraíodh forálacha an Airteagail seo go bunúsach. 7. Má tá faisnéis inchreidte ag an gCoimisiún go bhfuil eagraíocht liostaithe nó comhalta den eagraíocht sin ag sárú fhorálacha an Airteagail seo, iarrfaidh sé measúnú den chás ar údarás ⌦ an Aontais ⌫ de Bhallstát ⌦ ina bhfuil ⌫ an eagraíocht nó a comhalta cónaitheach nó bunaithe. Ar an iarratas sin, fiosróidh údarás ⌦ an Aontais ⌫ ábhartha an cheist agus cuirfidh sé an Coimisiún ar an eolas go cuí dá réir sin maidir lena chuid torthaí. Má bhaineann an Coimisiún de thátal as, ar bhonn tuarascálacha, measúnuithe nó faisnéis thábhachtach eile, nach bhfuil an córas barántaí agus féinrialaithe tionscail ag feidhmiú mar is ceart, agus nach ndeachthas i ngleic go leordhóthanach leis an tsaincheist, déanfaidh an Coimisiún na bearta is gá de réir an nós imeachta dá dtagraítear in Airteagal 20(2). 8. Má bhaintear de thátal as fiosrúchán go bhfuil eagraíocht ag sárú fhorálacha an Airteagail seo, cuirfidh údarás ⌦ an Aontais ⌫ de Bhallstát ina bhfuil an eagraíocht sin cónaitheach nó bunaithe an Coimisiún ar an eolas maidir leis sin agus déanfar é sin gan mhoill. As sin, déanfaidh an Coimisiún, de réir an nós imeachta dá dtagraítear in Airteagal 20(2), na bearta iomchuí d'fhonn an eagraíocht sin a bhaint den liosta in Iarscríbhinn V. 9. Má tá eagraíocht liostaithe nó duine amháin nó níos mó dá comhaltaí bunaithe nó cónaitheach i mBallstát nár ainmnigh údarás ⌦ de chuid an Aontais ⌫ chun críche an Airteagail seo, is é an Coimisiún a bheidh mar údarás ⌦ an Aontais ⌫ ag an eagraíocht sin nó ag na comhaltaí sin. 10. Eagraíochtaí nó a gcomhaltaí a chumhdaítear ag an Airteagal seo a bheidh ag gníomhú i gcríoch rannpháirtí seachas an ⌦ t-Aontas ⌫, measfar go bhfuil forálacha an Airteagail seo comhlíonta acu má chomhlíonann siad na rialacha agus na rialacháin a leagtar síos ag an rannpháirtí seo ar mhaithe le scéim deimhniúcháin ⌦ KP ⌫ a chur chun feidhme. CAIBIDIL V IDIRTHURAS

🡻 257/2014 Airt. 1.7 (oiriúnaithe) Airteagal 16 Ní bheidh feidhm ag Airteagail 4, 9, 10 agus 12 maidir le diamaint gharbha a thagann isteach i gcríoch an ⌦ Aontais ⌫ nó sa Ghraonlainn chun críocha trasdula amháin chuig rannpháirtí atá lasmuigh de na críocha sin, ar choinníoll nach ndearnadh crioscaíl ar an gcoimeádán bunaidh ina bhfuil na diamaint gharbha á n‑iompar ná ar an deimhniú bunaidh a ghabhann leo agus a d'eisigh údarás inniúil de chuid rannpháirtí ag an bpointe iontrála nó imeachta i gcríoch an ⌦ Aontais ⌫ nó sa Ghraonlainn, agus go bhfuil cuspóir an trasdula fianaithe go soiléir ar an deimhniú a ghabhann leo. 🡻 2368/2002 (oiriúnaithe) CAIBIDIL VI FORÁLACHA GINEARÁLTA Airteagal 17 1. Féadfaidh Ballstáit údarás amháin nó níos mó a ainmniú ina gcríoch mar údarás ⌦ de chuid an Aontais ⌫ agus féadfaidh siad cúraimí difriúla a shannadh dóibh. 2. Tabharfaidh Ballstáit a ainmneoidh údarás ⌦ de chuid an Aontais ⌫ faisnéis don Choimisiún ina dtaispeánfar gur féidir lena n‑údaráis ⌦ an Aontais ⌫ ainmnithe na tascanna a éilítear leis an Rialachán seo a chomhlíonadh go hiontaofa caoithiúil éifeachtach leordhóthanach. 3. Féadfaidh Ballstáit teorainn a chur le líon na bpointí inar féidir na foirmiúlachtaí dá bhforáiltear sa Rialachán seo a chur i gcrích. Cuirfidh siad an Coimisiún ar an eolas maidir leis sin. Bunaithe ar an bhfaisnéis a sholáthraítear faoi mhíreanna 1 agus 2 ⌦ den Airteagal seo ⌫ agus i gcomhréir leis an nós imeachta dá dtagraítear in Airteagal 20(2), coimeádfaidh an Coimisiún liosta in Iarscríbhinn III d'údaráis ⌦ de chuid an Aontais ⌫, a suíomh agus na tascanna atá faoina gcúram. 4. Féadfaidh údaráis ⌦ de chuid an Aontais ⌫ iarraidh ar oibreoir eacnamaíoch táille a íoc maidir le deimhniú a tháirgeadh, a eisiúint agus/nó a bhailíochtú agus maidir le hiniúchadh fisiceach a dhéanamh i gcomhréir le hAirteagail 4 agus 12. I gcás ar bith ní bheidh méid na táille sin níos mó ná na costais a thabhaigh an t‑údarás inniúil sin i dtaca leis an oibríocht lena mbaineann. Ní ghearrfar aon tobhaigh ná dleachtanna cosúla i ndáil leis na hoibríochtaí sin. 5. Cuirfidh Ballstáit an Coimisiún ar an eolas faoin rogha a dhéanfaidh siad faoi Airteagail 4(5) agus 10(3) nó maidir le hathruithe ina dhiaidh sin. 6. Féadfaidh an Coimisiún sonraíochtaí dheimhniú ⌦ an Aontais ⌫ a leasú d'fhonn slándáil, próiseáil agus feidhmiúlacht an deimhnithe a fheabhsú chun críocha scéim deimhniúcháin KP. 🡻 254/2003 Airt. 1.2 (oiriúnaithe) Airteagal 18 Ar bhonn na faisnéise ábhartha a sholáthraítear ⌦ le ⌫ Cathaoirleach scéim deimhniúcháin KP agus do rannpháirtithe nó faisnéis a tháinig uathu, féadfaidh an Coimisiún liosta na rannpháirtithe agus a n‑údaráis inniúla a leasú.

🡻 257/2014 Airt. 1.8 Airteagal 19 1. Beidh an tAontas, lena n‑áirítear an Ghraonlainn, ina rannpháirtí i scéim deimhniúcháin KP. 2. Féachfaidh an Coimisiún, a dhéanann ionadaíocht thar ceann an Aontais, lena n‑áirítear an Ghraonlainn, i scéim deimhniúcháin KP, le cur chun feidhme optamach scéim deimhniúcháin KP a áirithiú, go háirithe trí chomhar leis na rannpháirtithe. Chun na críche sin, déanfaidh an Coimisiún, go háirithe, faisnéis a mhalartú leis na rannpháirtithe ar an trádáil idirnáisiúnta i ndiamaint gharbha agus, nuair is iomchuí, comhoibreoidh sé le gníomhaíochtaí faireacháin agus le socrú aon díospóidí a d'fhéadfadh teacht chun cinn. 🡻 2368/2002 ⇨ nua Airteagal 20 1. Tabharfaidh Coiste cúnamh don Choimisiún. ⇨ Beidh an coiste sin ina choiste de réir bhrí Rialachán (AE) Uimh. 182/2011. ⇦ 2. I gcás ina ndéantar tagairt don mhír seo, beidh feidhm ag Airteagal 5 de Rialachán (AE) Uimh. 182/2011. 🡻 257/2014 Airt. 1.9 (oiriúnaithe) Airteagal 21 Féadfaidh an Coiste dá dtagraítear in Airteagal 20 aon cheist a bhaineann le cur i bhfeidhm an Rialacháin seo a scrúdú. Féadfaidh an ⌦ Cathaoirleach ⌫ nó ionadaí de chuid Ballstáit nó na Graonlainne ceisteanna den sórt sin a tharraingt anuas. 🡻 2368/2002 (oiriúnaithe) Airteagal 22 1. Feidhmeoidh aon duine nádúrtha nó dlítheanach a sholáthróidh seirbhísí a bhaineann go díreach nó go hindíreach leis na gníomhaíochtaí atá cumhdaithe in Airteagail 3, 4, 9, 10, 11, 15 nó 16 dícheall cuí chun a shuíomh go gcomhlíonfar forálacha an Rialacháin seo leis na gníomhaíochtaí dá soláthraíonn sé seirbhísí. 2. Cuirfear cosc ar rannpháirtíocht a dhéanamh, go feasach agus d'aon turas, i ngníomhaíochtaí, a bhfuil sé de chuspóir acu, go díreach nó go hindíreach, dul timpeall ar fhorálacha an Rialacháin seo. 3. Cuirfear an Coimisiún ar an eolas faoi aon fhaisnéis a thugann le fios go bhfuiltear ag dul timpeall nó go ndeachthas timpeall ar fhorálacha an Rialacháin seo.

Airteagal 23 Ní úsáidfear an fhaisnéis a chuirtear ar fáil i gcomhréir leis an Rialachán seo ach amháin chun na críocha dár soláthraíodh í. Cumhdófar faisnéis ar faisnéis de chineál rúnda í nó a sholáthraítear ar bhonn rúnda leis an oibleagáid maidir le rúndacht ghairmiúil. Ní nochtfaidh an Coimisiún an fhaisnéis gan cead sainráite a fháil ón duine a thugann í. Ceadófar an fhaisnéis sin a chur in iúl, áfach, i gcás ina bhfuil sé mar chúram nó go bhfuil sé d'údarás ag an gCoimisiún sin a dhéanamh, go háirithe i dtaca le himeachtaí dlí. Ní mór a chur san áireamh i gcumarsáid den sórt sin leasanna dlisteanacha an duine lena mbaineann agus nár cheart a rúin ghnó a sceitheadh. Ní chuirfear cosc san Airteagal seo ar an gCoimisiún faisnéis ghinearálta a nochtadh. Ní cheadófar nochtadh den sórt sin mura réitíonn sé le haidhm bhunaidh na faisnéise sin. Más rud é go mbíonn sárú rúndachta ann, beidh an duine ónar tháinig an fhaisnéis ar dtús i dteideal a éileamh go ndéanfar an fhaisnéis a scriosadh, go ndéanfar neamhaird uirthi nó go gceartófar í, de réir an cháis. Airteagal 24 Ní fhágfaidh comhlíonadh an Rialacháin seo go n‑urscaoilfear aon duine nádúrtha nó dlítheanach ó chomhlíonadh, go hiomlán nó go páirteach, aon oibleagáide eile faoi reachtaíocht ⌦ an Aontais ⌫ nó faoi reachtaíocht na náisiúnta eile. Airteagal 25 Cinnfidh gach Ballstát na smachtbhannaí a bheidh le forchur i gcás ina sáraítear forálacha an Rialacháin seo. Beidh na smachtbhannaí éifeachtach, comhréireach agus athchomhairleach agus féadfar na daoine sin atá freagrach as an sárú a chosc ó aon tairbhe gheilleagrach a bhaint as a ngníomh. Go dtí go nglacfar, i gcás inar gá, le haon reachtaíocht chuige seo, is iad na smachtbhannaí a chuirfear i bhfeidhm i gcás ina sáraítear forálacha an Rialacháin seo, i gcás inarb ábhartha, na smachtbhannaí a chinnfidh na Ballstáit d'fhonn éifeacht a thabhairt d'Airteagal 5 de Rialachán (CE) Uimh 303/2002. Airteagal 26 Beidh feidhm ag an Rialachán seo: (a)laistigh de chríoch an ⌦ Aontais ⌫, lena n‑áirítear a aerspás, nó ar bord aon aerárthach nó aon soitheach faoi dhlínse Ballstáit; (b)ar aon náisiúnach Ballstáit, agus ar aon duine, eintiteas, nó comhlacht dlítheanach, atá ionchorpraithe nó bunaithe faoi dhlí Ballstáit. Airteagal 27 Aisghairtear Rialachán (AE) 2368/2002. Déanfar tagairtí don Rialachán aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil atá in Iarscríbhinn VII. 🡻 2368/2002 (oiriúnaithe)